FeesMustFall

I- # FeesMustFall yayiliphulo loqhankqalazo elalikhokelwa ngabafundi bee Dyunivesithi zoMzantsi Afrika.  Eliphulo laqala phakathi kweye Dwarha kunyaka ka-2015 eMzantsi Afrika . Iinjongo zalo mbutho ibikukkuchasa ukunyuswa kwemali yabafundi kwakunye nokunyusa ingxowa-mali karhulumente kwiidyunivesithi. Uqhankqalazo lwaqala kwiDyunivesithi yaseWitwatersrand lwanwenwela kwiDyunivesithi yaseKapa nakwi Dyunivesithi iRhodes phambi kokuba lunwenwele nakwezinye iidyunivesithi kwilizwe ngokubanzi.  Nangona ekuqaleni babeyonwabele inkxaso yoluntu ebalulekileyo, umbutho woqhanqalazo waqala ukuphulukana novelwano loluntu xa uqhankqalazo luqalisa ukubanobundlobongela. 

Uqhankqalazo luka-2015 lwaphela ngethuba kubhengezwa ngurhulumente woMzantsi Afrika ukuba akuzunyuswa imali yokufunda ngo-2016. Uqhankqalazo lwango-2016 lwaqala xa uMphathiswa weMfundo ePhakamileyo eMzantsi Afrika wabhengeza ukuba kuza kunyuswa imirhumo yabafundi ngenani u-8% ngo-2017; nangona kunjalo, iziko ngalinye lanikwa inkululeko yokugqiba ngokuba imali yokufunda iza kunyuswa kangakanani na. Ngenyanga yeDwarha ka-2016, iSebe lezeMfundo laqikelela ukuba iindleko zizonke zomonakalo weempahla ngenxa yoqhankqalazo ukususela ngo-2015 zifikelele kwi-R600. izigidi (elingana ne-US $ 44.25 million).